Finavian aluejohtaja Veli-Pekka Pitkäsen mukaan tarkkoja lukuja ei vielä ole, mutta kasvu on varmaa.

Lapin lentokenttille on tulossa vilkas talvi. Tilauslennot tulevat lisääntymään tulevana talvena viimevuoden luvuista. Finavian aluejohtaja Veli-Pekka Pitkäsen mukaan tarkkoja lukuja ei vielä ole, mutta kasvu on varmaa ja lentojen määrä lisääntyy talvikaudella. Tämän hetken tiedon mukaan pohjoisen kentille laskeutuisi joulusesonkina noin 580 charterlentoa.

– Tilanne elää vielä ja lentojen määrä voi vielä muuttua. Mutta kasvu on varmaa. Toki vielä voi tulla peruutuksia. Myös lumen ja talven tulo vaikuttaa tilauslentoihin, sanoo Finavian aluejohtaja Veli-Pekka Pitkänen.

Joulucharterliikenne alkaa marraskuun lopussa. Enontekiölle on tulossa arviolta 64 tilauslentoa ja Ivaloon 108 tilauslentoa. Kittilään odotetaan yli 200 tilauslentoa ja Rovaniemelle on tulossa noin 190 joulu-charteria.